༢༠༡༤ལོའི་ཟླ༡༡པའི་ཚེས༣༠ཉིན་གྱི་སྔ་མོར་ལྷོ་ནུབ་མི་རིགས་སློབ་གྲྭ་ཆེན་མོ་དང་།རྔ་བ་ཁུལ་སྲིད་གྲོས་ཀྱིས་གཙོ་བདག་འོགལྷོ་ནུབ་མི་རིགས་སློབ་གྲྭ་ཆེན་མོའི་བོད་རིག་པའི་སྡེ་ཁག་གི་རྒན་འབུམ་སྐྱབས་སོགས་ཀྱིས་གཙོ་གཉེར་མཛད་དེ།བོད་ཀྱི་བཅུ་ཕྲག་རིག་པའི་གནས་སྤྱི་ལ་མཁྱེན་རྒྱ་མཁའ་ལྟར་ཡངས་ཤིང་ཕྱག་རྗེས་མངོན་པར་མཐོ་བ་དང་།ལྷག་པར་བོད་ཀྱི་སྐད་ཡིག་ལ་བཀའ་དྲིན་བླ་ལྷག་ཏུ་ཆེ་བ་དུས་ཀྱི་ཐོན་མི་གཉིས་པ་སློབ་དཔོན་དམུ་དགེ་བསམ་གཏན་རྒྱ་མཚོ་རིན་པོ་ཆེའི་སྐུའི་མཚན་དཔེའི་མེ་ཏོག་གདུལ་ཞིང་གངས་རིའི་ལྗོངས་སུ་འཁྲུངས་ནས་ལོ་འཁོར་བརྒྱ་ལོན་པའི་རིག་གཞུང་དཔྱད་གླེང་ཚོགས་འདུ་ཟབ་རྒྱས་ངང་དབུ་བརྩམས་ཤིང་།ཚོགས་འདུ་འདིར་ནུབ་བྱང་མི་རིགས་སློབ་གྲྭ་ཆེན་མོ་དང་།བོད་ལྗོངས།མཚོ་སྔོན།ལྷོ་ནུབ་མི་རིགས་སློབ་གྲྭ་ཆེན་མོ།ཀྲུང་གོ་བོད་རིགས་པ་ཞིབ་འཇུག་ལྟེ་གནས་ཀྱི་མི་སྣ།གཞན་ཕྱི་གླིང་བའི་མཁས་ཆེན་དང་།དགོན་སྡེའི་བླ་སྤྲུལ་མཁས་པ།དགེ་རྒན་ཆེན་མོ།ལས་བྱེད་རྒན་པ།གཞན་ལྷོ་ནུབ་མི་རིགས་སློབ་གྲྭ་ཆེན་མོའི་བོད་རིག་པའི་སྡེ་ཁག་གི་སློབ་མ་སོགས་ཚོགས་མི་བརྒྱ་ཕྲག་འགས་གྲུབ་ཡོད།